El Papus

El Papus umorezko astekari espainiarra zen. Revista satírica y neurasténica azpitituluaz ("Aldizkari satiriko eta neurastenikoa"), 1973ko urriaren 20tik 1986 arte argitaratua. Sortzailea Xavier de Echarri Moltó izan zen eta hasieran Elf ediciones argitaletxeak kaleratu zuen; 45. aletik aurrera, ardura hori Ediciones Amaikak hartu zuen. Umore nahiko gogorra eta konprometitua zuenez, mehatxu eta itxiera asko pairatu zituen. Laster kontrakulturaren ikono bihurtu zen.http://www.rtve.es/television/documentales/el-papus-anatomia-de-un-atentado/ 1977ko irailaren 20an Triple A (Alianza Apostólica Anticomunista) eskuinmuturreko talde terroristak aldizkariaren egoitzara lehergailu bat bidali zuen; horren ondorioz, Joan Peñalver atezaina hil zuten eta 17 pertsona zauritu.https://web.archive.org/web/20070507091622/http://www.ciberniz.com/papus.htm Atentatuaren biharamunean, Bartzelonako prentsa guztiak greba egin zuen.http://www.rtve.es/mediateca/fotos/20110218/atentado-papus-asi-conto-prensa/68459.shtml

 Ezaugarriak 
Oso aldizkari kritikoa zen: gobernua, matxismoa, frankistak, puritanismoa, armada... haren kritiken helburuak izaten ziren. Askotan aldizkaria gai monografiko baten inguruan antolatzen zen, esaterako, publizitatea, emakumearen eskubideak, emigrazioa, kutsadura. Estetikoki oso irudi informala zekarren, marrazki itxura ez oso landuaz eta itsusiak, "feismo" barruan. Hizkuntza lotsagabea eta zuzena beste ezaugarri bat zen.

Argitalpenen kopuruari dagokionez, hasierakoak 115.000 inguruko alekoak ziren. 1976ko martxoan 400.000 zabaldu zituen. Data hartatik aurrera, maldan behera hasi zuen. OJD arabera, hala ere, 1978-1979 urtetan 62.000 ale kaleratzen zituen.

 Kronologia 
 1973ko urriaren 20: lehenengo alea.
 1975ko uztailaren 5etik urriaren 25 arte gobenuak ezarritako itxialdia.
 1976ko martxoaren 27tik uztailaren 24 arte berriro ere gobenuak ezarritako itxialdia
 1977ko irailaren 20: faxistek bidalitako lehengailu-paketea eztanda egin zuen, Joan Peñalver hil eta 17 pertsona zauritu zituen.
 1978: Yellow Kid saria Luccan.
 1986an: Behin betiko itxiera.

 Kolaboratzaileak 
 Idazleak 
 Antonio Franco
 Joan de Sagarra
 Manuel Vázquez Montalbán
 Maruja Torres

 Komikigileak 
 Carlos Giménez
 Jordi Ginés Soteras "Gin"
 Ivà
 Já
 L'Avi
 García Lorente
 Óscar Nebreda "Oscar"
 Vives
 Fer
 Manel
 Ventura & Nieto
 Rafael Ramos Morales "Rafael Ramos"

 Sariak 
 1978an Luccan (Italia) egiten den Nazioarteko Saloian Yellow Kid saria eman zioten.Los Comics de la Transición, pág. 24, de Francesca Lladó. Ediciones Glénat, 2001

 Erreferentziak 

 Bibliografia 
 Francesca Lladó Pol. Los Comics de la Transición. Bartzelona: "Viñetas" bilduma, Ediciones Glénat, 2001.

 Ikus, baita ere 
 La Codorniz
 El Jueves

 Kanpo estekak 
 El Papusen historia Ciberniz aldizkari digitalean.
 1977ko atentatuari buruzko dokumentala eta beste informazioak.

Kategoria:Umore aldizkariak
Kategoria:Bartzelonako aldizkariak
Kategoria:Gaztelerazko aldizkariak
Kategoria:Espainiako aldizkariak
Kategoria:Antifrankismoa
Kategoria:Desagertutako Kataluniako aldizkariak
Kategoria:Satira